מתנת חיים

מתנת חיים היא עמותה ללא מטרת רווח המעודדת עזרה לחולים הזקוקים להשתלת כליה, על ידי תרומת כליה מאדם חי. העמותה הוקמה בשנת 2009 על ידי הרב אברהם ישעיהו הבר ונוהלה על ידו עד פטירתו, לאחר פטירתו מונתה רעייתו רחל הבר לנהל את העמותה. ההתאמה בין תורמים למושתלים נעשית בראש ובראשונה על פי קריטריון רפואי של התאמת סיווג הרקמות. תהליך התרומה נעשה בפיקוח ובליווי רפואי ופסיכוסוציאלי. מאז חוקק חוק ההשתלות ב-2008 חל גידול מתמיד במספר תרומות הכליה מן החי בישראל. מחקר שבוצע במסגרת מחלקת ההשתלות בבית החולים בילינסון בשנת 2013, ייחס את הגידול הזה, גם להתווספות קבוצה חדשה של תורמים - דתיים וחרדים שתרמו באמצעות עמותת מתנת חיים, מתוך מניעים אלטרואיסטים ללא קרבה משפחתית וברובם גם ללא היכרות מוקדמת עם החולה הנזקק. תופעה זו ייחודית לישראל וזוכה להתעניינות בעולם. העמותה עוסקת בקידום המודעות לתהליך תרומת כליה מן החי בבאמצעות פרסומים שונים המתארים את משמעות התהליך עבור הנתרם ואת החזרה לשגרת פעילות נורמטיבית של התורם. העמותה הוקמה בשנת 2009 על ידי הרב אברהם ישעיהו הבר מירושלים. הרב הבר עבר בעצמו באותה השנה תהליך של השתלת כליה, שנתרמה על ידי חבר. ההחלטה על הקמת העמותה גמלה בלבו של הרב הבר, לאחר שנתבשר על פטירתו של חולה כליות בן 18 שהכיר במהלך טיפולי הדיאליזה שעבר קודם להשתלה. בשנת 2014 זכה הרב הבר באות הנשיא למתנדב על פועלו. בחודש מאי 2016 קיימה הכנסת אירוע הוקרה לרב הבר ולתורמי הכליה מטעם "מתנת חיים". במסגרת חקירת משטרה, בחשד לפלילים בהתנהלות הארגון ועבירות לכאורה על חוק השתלת איברים נעצרו במהלך חודש ספטמבר 2017, בכירים בארגון, בהם הרב הבר עצמו. בסיום החקירה לא הוגשו המלצות להעמדה לדין של מי מהעמותה ובתחילת ספטמבר 2018 החליטה הפרקליטות על סגירת תיק החקירה. בינואר 2019 נערך אירוע חגיגי לציון עשור להיווסדה של העמותה ו-632 תרומות כליה שבוצעו בתיווכה, באירוע השתתפו יושב ראש הכנסת יולי אדלשטיין, שרים, חברי כנסת ועוד. במסגרת האירוע הותרמו כספים על מנת שהעמותה תוכל להמשיך ולהגדיל פעילותה. בפברואר 2020, הגיעה עמותת מתנת חיים ל-780 תרומות כליה מן החי. התורם ה-780 היה חבר הכנסת חילי טרופר. באפריל 2020 נפטר הרב ישעיהו הבר, ממחלת הקורונה, ורעייתו רחל הבר מונתה במקומו לנהל את העמותה. בשנת 2021 הוענק תואר עמיתי כבוד ליו"ר ומייסדת הארגון הרבנית רחל הבר וארגון 'מתנת חיים' מהמרכז האקדמי רופין. ב-4 באפריל 2021, כשנה לפטירתו של הרב הבר הגיעה עמותת מתנת חיים לאלף תרומות כליה. במסגרת קמפיין שקיימה העמותה לרגל ציון דרך זה היא פרסמה נתונים סטטיסטיים על אופי התורמים ולפיהם 40% הם מורים ואנשי חינוך, ההתפלגות המגדרית עומדת על שליש נשים ושני שלישים גברים והרשות המקומית המובילה את אחוז התורמים היא המועצה האזורית הר חברון עם 3.5 תורמי כליה לאלף נפש. ב-28 באפריל 2022, שנתיים לאחר שרחל הבר מונתה למנכ"לית העמותה עמד מספר ההשתלות על למעלה מ-1220 - שנתיים רצופות שבכל אחת מהן נתרמו 220 כליות. באוגוסט 2023 מספר התורמים עמד על 1500. בשנת 2023 הוענק פרס ישראל עבור מפעל חיים לרחל הבר, על פעילות העמותה. אתר האינטרנט הרשמי של מתנת חיים Kevin Sack‏, A Clash of Religion and Bioethics Complicates Organ Donation in Israel, הניו יורק טיימס, 17 באוגוסט 2014 (באנגלית), על התופעה הייחודית לישראל של ריבוי יחסי של תרומות כליה מן החי, הודות לפעולת עמותת "מתנת חיים" מור שמעוני‏, לתת את הכליה שלך לזר מוחלט, באתר וואלה, 4 בספטמבר 2014 יוני קמפינסקי, "שידוך" של חסד - תרומת כליה בין זרים, באתר ערוץ 7, 28 באוקטובר 2014 מיה איידן, מפגש מרגש בין תורם הכליה לאדם לו העניק חיים חדשים, באתר nana10‏, 2 בפברואר 2015 יאנה פבזנר בשן, ‏המתרים, באתר ‏מאקו‏, 22 ביוני 2016 דרור פויר, ‏האיש שמאחורי 500 תרומות איברים של זרים מוחלטים, באתר גלובס, 29 בספטמבר 2017 הרב החרדי שחסך למדינה 320,000,000 ש"ח בשנה מתנת חיים, באתר "גיידסטאר ישראל" אריאלה שטרנבך, מתנת חיים: כך הפכה ישראל לשיאנית בתרומות אלטרואיסטיות, באתר חדשות 13, 8 באפריל 2021 מתנת חיים - מתנדבים למען השתלות כליה (ירושלים), דף שער בספרייה הלאומית ירון קלנר, 2014: ירידה של 18% במספר השתלות האיברים, באתר ynet, 18 בינואר 2015 דן אבן ורוני לינדר, נשים תורמות יותר איברים להשתלה מגברים, באתר הארץ, 11 במרץ 2013 דברי פרופ' איתן מור בפתיחת כנס תורמי כליה בבית החולים בילינסון, 8 בפברואר 2015 הרב ישעיהו הבר, תורמים מגופם: לתת מתנת חיים לאחר, באתר ynet, 5 במרץ 2014 איתמר אייכנר, ‏תרומה מהלב, באתר "ידיעות אחרונות", 19 ביוני 2014 (הקישור אינו פעיל) יהודה שלזינגר, הפרקליטות סגרה את התיק נגד הרב ישעיהו הבר, באתר ישראל היום, 6 בספטמבר 2018 [www.kilya.org.il אתר העמותה] יובל קרני וענבר טויזר, ח"כ חילי טרופר תרם כליה לאדם זר: "מקווה לשוב לעניינים בהקדם", באתר ynet, 3 בפברואר 2020 חגית רון רבינוביץ', "אני חשה חובה להמשיך את מפעל חייו", באתר ישראל היום, 30 באפריל 2020 תעודת עמיתי כבוד לארגון 'מתנת חיים' ולרבנית רחל הבר אתר המרכז האקדמי רופין יהודה שלזינגר, שיא נתינה: ישראל מציינת 1,000 תרומות כליה אלטרואיסטיות, באתר ישראל היום, 4 באפריל 2021 "מפיחה בחולי הכליה רוח חיים": הרבנית רחל הבר זכתה בפרס ישראל, באתר מקור ראשון, ‏22/3/2023